ملک مشتاق دیاں تحریراں

لکھت ملک مشتاق
بزدار قبیلہ سرائیکی وسیب دے نال نال سندھ تےبلوچستان دا وسیندڑاے سندھ ءچ سندھی بلوچستان ءچ بلوچ تے وسیب ءچ وی وڈی تعداد اپنڑاتعارف بلوچ دے کرویندے چاہے بلوچی زبان آوے بھانویں نہ آوے لیکن بزداریں دے خویش قبیلے ءچ کجھ لوک ایہوجہے وی ھن جیہڑے سرائیکی دھرتی تےاوندی بولی کوں اپنڑی سکی ماءوانگوں سمجھدن  اونہیں لوکیں ءچ ھک معتبرناں سئیں عاشق خاں بزدار دا اے جئیں سرائیکی زبان ثقافت تے دھرتی دے ناصرف زخماں کوں محسوس کیتے بلکہ اوندے پھٹاں تے مرھم رکھنڑ سانگھے اپنڑی سنگت صوفی تاج گوپانگ  استادنذیرفیض مگی اختر خاں گوپانگ منورخاں بذدار  دے رلے اج توں تقریبن 38سال پہلے سرائیکی قوم کوں سجاک تےشعور ڈیونڑ سانگھے ہک فوک میلے تے سرائیکی مشاعرے دامنڈھ بدھاہا جیندی اج جگ جہان ءچ بھل بھل اے  ھنڑ اے صرف شغل میلہ نئیں بلکہ سرآئیکی شعور دا وزڈم ہاؤس اے جتھاں پوری دنیا توں لوک فیض یاب تھیونڑ آمدن  مھرے الا او وسوں اے جتھاں باں بنڑو ڈیندا بال وی سرائیکی شعور ونڈیندے
عاشق خاں دا اے میلہ ہک تربیت گاہ بلکہ یونیورسٹی دا روپ دھارگئے  جے تساں عاشق خاں دی جوانی ڈیکھنڑی اے تاں ول میلے تے آ کے قسور خاں بذدار کوں سٹیج تے الیندا ڈیکھو جے صوفی تاج گوپانگ  دا نواں نکور تے دانشورانہ روپ ڈیکھنڑ چاھندو ول سبطین یاسرگوپانگ کوں سٹیج سیکرٹری بنڑ تےگال کریندا سنڑو  نویل چھوریں کوں غلام فریدکنیرے نال جھمر دا پڑ لیندا ڈیکھو 16سال کنوں سوسال  دے سرائیکی شاعریں دی شاعری سنڑڈیکھو ملک مشتاق دے سرائیکی وکیپیڈیا پیغام کوں سنڑ ڈیکھو اینکوں وڈی فکر اے کہ سرائیکی زبان گلوبل/UNOلئنگوئج بنڑونجے اے خطبہء حج داترجمہ عمرہ یواےای ایران عراق تےشام ءچ گائیڈلائن لئیگوئج بنڑواونڑ کیوں ایندا مشن اے  ناٹک اینجھا کہ حقیقت دا گمان تھیوے امریکہ کینیڈا برطانیہ دوبئی تے سعودیہ سمیت جگ جہان توں سرائیکی لورز مھرے والے آ  تے اپنڑے ڈکھڑے بھل ویندن سرائیکی گلوگاریں کوں اتھاں جیہڑا سنڑدے ول او پورا سال ڈاکدار دا مونہہ نئیں ڈیھدا
جے تساں وی سوھنڑی سوچ دے سوھنڑے سرائیکی لوکیں کوں ملنڑ چاھندو  اونہیں دی شاندار تےآؤٹ کلاس پرفارمنس ڈیکھنڑ چاھندو کتابیں دے سٹال توں کتاباں ڈیکھنڑ یا گھنڑ چاھندو  تےاپنڑی روح کوں خش کرنڑ چاھندو تاں  ول ایں چھنڑ چھنڑ تے آڈت 18,19نومبررات 8وجے  عاشق خاں دا جگ مشہور سرائیکی میلہ شروع تھیندا پئے  جیندے وچ سرائیکی زبان ثقافت سیاست ادب سمیت ھر رنگ اپنڑے سوھنڑے روپ تےجوبن ءچ ہوسے  ویڈیو ءچ او چس نہ آؤسے جیہڑی موقع تے ہوسے باقی اگوں تہاڈی مرضی 
باقی گالھیں فیس ٹوفیس میلے تےکریسوں
سنگت کوں نال رلائی آواوے بندہ سنگت نال سوھنڑالگدے
Thall Damaan

ڈوجھی تحریر 

اُستاد نذیر فیض مڳی سرکار دے نظریاتی وراثیں دے نان٘ویں

لکھت: ملک مشتاق احمد

(مرکزی رہنما سرائیکی وکی پیڈیا)

بخدمت جناب قائدین سرائیکی تحریک صاحبان!

السلام علیکم!

کراچی وچ سرائیکی جماعتیں دے متحدہ محاذ دی طرفوں کراچی پریس کلب وچ وݙی تعداد وچ مظاہرہ خوش آئند ہے لیکن اگر ایہ مظاہرہ سرائیکی پولیٹکل پاور آلی کار آرگنائز کیتا ویندا تاں ایں توں وی چنگا ہوندا۔ اتنے وݙے سرائیکی کراؤڈ تے کٹھ دے کراچی دیاں قوم پرست تنظیماں کوں شاندار خراج تحیسن تے نو لکھ مبارکاں

Well done, Keep it up

سرائیکی قومی شعوری تحریک دی کامیابی سانگھے چند تجاویز پیش خدمت ہن۔

١۔ PDM دی سولھاں مہینیاں دی حکومتی کارکردگی تے نگران وفاقی تے پنجاب کابینہ وچ سرائیکی ریجن دی نمائندگی تے اقدامات سرائیکی جماعتیں دیاں اکھیں کھولݨ کیتے کافی ہن۔ پی پی پی کوں وی سرائیکی غمخواری دا دورہ PDM دی حکومت دے خاتمے دا بعد پئے۔ 

پی پی پی دے یک طرفہ عشق وچ گرفتار سرائیکی قوم پرستاں کوں سرائیکی پولیٹکل پاور یا پی پی پی وچوں ہک دا انتخاب کرݨاں پوسی، اڳوں جیویں سئیں دی مرضی۔

٢۔ اڳلا سال الیکشن دا ہے۔ الیکشن خود لڑو یا کہیں جماعت دی حمایت کرو۔ ووٹ فار سرائیکستان الیکشن دا نعرہ / منشور کوں ہر گھر ڳلی بازار ہوٹل تے چوک تے موضوع بحث بݨاوݨ کیتے گراس روٹ لیول تے کم کرݨ دی اشد ضرورت ہے۔ خاص طور تے لیڈیز تے یوتھ کوں ایں بارے موٹیویشن ݙیوو۔

٣۔ سندھ وچ سرائیکی اختیاری فار میٹرک + بلوچستان وچ سرائیکی لازمی بکس فار پرائمری کلاسز+ پنجاب وچ پرائمری کنوں گھن تے ایف اے تک سرائیکی بکس دی اشاعت تے سرائیکی ٹیچرز دی بھرتی.

گھر ٻیٹھے کتاباں کائناں چھپسن ، ایں سانگھے سرائیکی علم دوستیں کوں بھا  تے ٹرݨاں پوسی۔ 

٤۔ تربت بلوچستان وچ چھی سرائیکی مزدوراں دے قتل عام تے ریاستی اداریاں دی مجرمانہ خاموشی تے سانحہ جڑانوالہ تے ریاست دے ردعمل کوں ݙیکھ تے سرائیکی قوم وی بنگالیاں آلی کار سوچݨ تے مجبور ہے۔

کیا سرائیکی قوم دی رَت پاݨی کنوں وی زیادہ سستی ہے۔ ہر سرائیکی نال ایہو کجھ تھی سڳدے، اڳوں جیویں تہاݙی مرضی۔ ٻولو تے بھان٘ویں گنگے بݨے راہوو۔(میڈیا کوریج لازمی)

٥۔ ریونیو تے خزانے دے بغیر سب سیکرٹریٹ دا کوئی فائدہ کائنی جھنگ میان٘والی خوشاب تے بکھر کوں ملتان سول سیکرٹریٹ تے ملتان ہائی کورٹ وچ شامل کراوݨ سانگھے نمائندہ تنظیماں آپݨاں عملی کردار ادا کرن۔

٦۔ قرآن مجید دا سرائیکی ترجمہ تعلیمی اداریاں تے دفاتر وچ سرائیکی  وکی پیڈیا سیل دا قیام+ دیوان فرید ریسرچ سنٹرز+ تمام بی ایس فور وچ سرائیکی شامل + پنجاب وچ پرائمری تا ایف اے وچ سرائیکی لازمی بمعہ سرائیکی ٹیچرز دی بھرتی۔

٧۔ پی ٹی وی ملتان دی اپ گریڈیشن تے پی ٹی وی نیشنل ملتان دے باقاعدہ افتتاح دی بجائے پی ٹی وی ملتان وچ سٹاف بھرتی سانگھے مقامی سرائیکیاں دی بجائے لہوری پنجاٻیاں کوں بھرتی کیتا ویندا پے، سویپر، چپڑاسی، نائب قاصد، سٹوڈیو ہینڈ، کلیریکل، ٹیکنکل اینڈ ناں ٹیکنیکل سٹاف دی بھرتی دا میرٹ لہور تے گوجرانوالا دا ڈومی سائل ہے ، ظلم دی ایں انتہا تے سرائیکی وسیب دے مہاجر تے پنجابی وی چُپ ہن، ارمان تاں لڳدے،

٨۔ ضلع ننکانہ وچ سیف سٹی پراجیکٹ سمیت تمام جدید سہولیات تے بابا گرونانگ دے زائرین کیتے وی آئی پی پروٹوکول تے ریاستی مہمانداری  تے خواجہ فرید پاک سرکار دے دربار تے عُرس تے چھڑے غلابی تُرکا۔ 

دیوان فرید دی سرکاری سطح تے چھپائی+  کافیاں فرید دے ہر مہینے مقابلے تے انعامات+ ، خواجہ فرید کلچرل میوزیم،+ خواجہ فرید تصوف یونیورسٹی دا قیام   تے نصاب وچ دیوان فرید ہک خواب بݨ ڳئے، ریوینو خواجہ فرید سئیں دا لڳدا تخت لہور تے کھڑے، آخر کیوں؟

٩۔ خواجہ فرید پاک سرکار جمل جہان کیتے مسیحاء انسانیت تے سرائیکی قوم دا شناختی کارڈ تے اساݙے کیتے گھر دا  پیر چلھ دا وٹا، نہ نصاب وچ کلام فرید، نہ تعلیم اداریاں وچ دیوان فرید ریسرچ سنٹرز دا قیام، نہ خواجہ فرید کلچرل میوزیم تے تصوف یونی ورسٹی  دا قیام۔ نہ کہیں شہر وچ خواجہ فرید دیاں یاد گاراں نہ اوندے مجسمے، دربار فرید وچ دراڑاں۔۔ تھل دیاں کُوکاں تے روہی دیاں آپݨی نیلامی تے دھاڑاں۔۔۔

پر اساکوں کیا؟ اساں کیوں الاؤں؟ اساکوں تاں ڈھڈھ  تے مفاد نال غرض ہے، ایہو جیہے چُپ دے جیوݨ کنوں ٻولݨ آلی موت چنگی۔

١٠۔ سرائیکی وکی پیڈیا دی ارداس سرائیکی قوم دے نان٘ویں۔ جے تساں سرائیکی قوم  تے زبان دی بقا چاہندو، جے تساں چاہندو جو سرائیکی زبان خطبہ حج، عراق ایران شام تے خلیجی ممالک وچ گائیڈ لائن زبان بݨ ون٘ڄے ، موبائل، کمپیوٹر، یو این او تے گلوبل لینگویج بݨ ون٘ڄے۔ آئی ٹی دی زبان بݨ ون٘ڄے۔ تاں  گوگل آہدے تساں سرائیکی وکی پیڈیا تے زیادہ توں زیادہ آرٹیکلز تے شاعری سرائیکی زبان وچ لکھو تے ڈالراں وچ انعام وی گھنو۔ ازمائش شرط ہے، جہڑا بندہ سرائیکی نھیں لکھ سڳدا اوایں پیغام کوں فیس بک وٹس ایپ گروپ تے ٹویٹر تے شیئر دے نال نال ہر ممکن سپورٹ کرے۔ 

skr.wikipedia.org

پرویز قادر 03346069236

خاص طور تے اساتذہ سٹوڈنٹس یوتھ لیڈیز تے ایجوکیٹڈ پرسن۔

١١۔ جھنگ بکھر تے وادی گومل(دیرہ ٹانک) وچ مقامی سرائیکیاں کوں مذہب تے مسلک دی بݨیاد تے کئی سالیں توں روزانہ ماریا ویندا پئے۔ سرائیکی لوکیں  کوں زبردستی بے دخل کرتے آبادکاری دے ذریعے قبضہ کیتا ویندا پئے۔ سرائیکی قوم دا منظم طور تے بدترین قتل عام سرائیکی نسل کُشی دی جانب ہک قدم ہے۔ اگر کشمیر تے فلسطین وچ غیر مقامیں دی آبادکاری گناہ تے جرم ہے تاں ایہو آبادکاری سرائیکی وسیب وچ کارِ ثواب کیوں ہے؟ ظلم تے چُپ راہوݨ وی ظالم دا ساتھ ݙیوݨ دے مترادف ہے۔ 

١٢، آخر وچ التجا ہے جگ جہان وچ سرائیکی جتھاں وی راہندا  پئے آپݨی سرائیکی سُن٘ڄاݨ تے پہچان نہ بھلے۔ تل وسیبی وی عرب فارس تے فرنگی کوں کاپی کرݨ دی بجائے تے آپݨے سرائیکی ہووݨ تے شرمسار تھیوݨ دی بجائے ناز کرے تے نویں نسل کوں غیر دی ٻولی تے کلچر دا نشئی نہ بݨاؤ۔ سرائیکی الاؤ، سرائیکی لکھو تے آپݨے آپ کوں سرائیکی عمل نال ثابت کرو، ڳالھیں نال نھیں۔

وسدے راہوو شالا، ساݙا عشق سرائیکستان 

والسلام ۔۔۔۔۔۔۔ 18 نومبر 2023ء بموقع 38واں سالانہ خواجہ فرید سرائیکی ثقافتی میلہ مہرے والا فاضل پور، 

فکر فرید دا ادنیٰ جیہا طالب علم،  

ملک مشتاق احمد

مرکزی رہنما

سرائیکی وکی پیڈیا 

03316033234

مُفتا ڄاݨ تے رزق اساݙا مارے کوئی نہ پھکے ،

پٹھ کوئی ظالم جابر ایݙا ساݙی کاوِڑ ݙکے، 

تیݙی سوچ غلیظ ہے ظالم سُݨ ساݙا منصوبہ، 

نال تیݙے ہے جنگ اساݙی ان٘ج بݨیسوں صوبہ (استاد نذیر فیض مڳی)، 

بہاول پور نہ جنوبی پنجاب صوبہ صرف سرائیکستان

نوٹ: ایہ تحریر فیس بک تے وٹس ایپ گروپاں وچ شیئر کرو۔

ترجھی تحریر

تحریر: ملک مشتاق احمد

بخدمت جناب جملہ اڳواݨ  سرائیکی قومی تحریک صاحبان

السلام علیکم

اڄ دا ݙین٘ہ  ارشاد امین سئیں دے نان٘ویں

ارشاد امین سئیں سرائیکی قومی شعوری تحریک دے کارکن، ورکر تے طالب علمیں سانگے ہک یونی ورسٹی دی مانند ہائی۔ سرائیکی قوم کوں سڄاک بݨاوݨ کیتے کہیں ویلھے مرکزی کردار ادا کریندیں ہوئیں تے کہیں ویلھے مظلوم سرائیکیں دی پارت ݙیندیں ہوئیں نظر امدے۔ اڄ اوندی آبڑگھت رحلت نال جمل جہان دے مظلوم سرائیکی مونجھے، ارمانی تے سوگ وچ ہن۔ اوندے سرائیکی قومی پورھیے کوں خراج تحسین پیش کرݨ سانگھے سرائیکی ادبی ثقافتی تے قوم پرست جماعتیں کوں تعزیتی ریفرینسز، سیمنارز، مذاکرے فکری نششتاں کرواݨیاں چاہیدے ہن، تاکہ نویں نسل حملہ آوریں دی بجائے آپݨی دھرتی دے سرائیکی ہیروز کوں آپݨاں آئیڈیل بݨاوے۔ ضیائی آمریت دے بدترین دور وچ سرائیکی قومی شعوری میلہ کراوݨ سرائیکی قومی تحریک وچ نویں روح پھوکݨ دے مترادف ثابت تھئے۔ سرائیکی قوم کوں شعوری طور  تے سڄاک بݨاوݨ ارشاد امیں سئیں دا خواب ہا، ایندے کیتے اوں سرائیکی اخبار سڄاک کڈھیا۔ جیکوں پڑھ تے ڳالھے بھولے سرائیکی وی سڄاک تھی ڳئے، تے سرائیکی قومی تحریک وی فرش کنوں عرش تے پُڄ ڳئی۔ 

ایہ ڳالھ تخت لہور کوں نہ بھاݨی تے اوں بھاء ٻال ݙتی تے مظلوم سرائیکیاں تے ظلم دے پہاڑ تروڑ ݙتے۔ ایہ ویلھا سرائیکی قوم تے ٻہوں ٻاری ہائی، سرائیکی لوکیں دی رت نال دھرتی رتی تھی ڳئی، جیلاں، پابندیاں، تشدد سرائیکی ورکراں کوں ادھ مویا کر ݙتا، ایں ویلھے کجھ وݙے کردار دے لوک مظلوم سرائیکیں دے غمخوار بݨ تے انہاں دے ولی وارث بݨیے، جیندے وچ ارشاد امین سئیں سرفہرست ہا، جہڑا آپݨی ذات دی بجائے مجبور و محکوم اسیر سرائیکیاں دی پارت ودا ݙیندا ہا تے سرائیکیاں کوں حوصلہ ودا ݙیندا ہا۔ سرائیکی صوبے دا قیام تے سرائیکی لوکیں کوں سڄاڳ بݨاوݨ اوندا خواب ہا جیندی تکمیل کیتے اوں ہر ٻاݨ ماریے تے  ایہو ݙکھ مردے ویلھے ہاں کوں لائی ڳئے۔ ارشاد امین سئیں آپݨے پورھیے  کردار تے عمل نال سرائیکی ماء دھرتی ماء ٻولی تے اوندے واسییں دے حقوق سانگھے مردیں دم تائیں جو کجھ کر سڳدا ہا اوں کیتے، ہݨ اوندا پورھیا ساݙے کیتے رول ماڈل ہے۔ او چاچڑیں تے کوٹ مٹھݨ دے ادھ وچ سرائیکی لائبریری تے وساخ بݨاوݨ چاہندے ہن۔ لیکن زندگی وفا نہ کیتی ۔ لیکن یار اساں تساں تاں حالیں جیندے ودوں۔ چھڑا سرائیکی الاوݨ تے جھمریں تے زور نہ لاؤں۔ آپ وی سرائیکی لکھوں تے آپݨے ٻالیں تے سنگت  کوں وی ایں پاسے لاؤں۔ کیوں جو لکھا لوہا تے الایا ڳوہا ہوندے۔ جے اساں سارے ارشاد امین کوں خراج تحسین پیش کرݨ سانگھے سرائیکی وکی پیڈیا انہاں  دی سرائیکی قومی جدوجہد  دے بارے وچ آپ لکھوں یا کہیں ٻئے کنوں لکھواؤں ۔ ایندے نال ارشادامین سئیں دی روح خوش تھیوݨ دے نال نال سرائیکی زبان کوں گلوبل  لینگویج، خطبہ حج دی زبان تے عراق ایران شام وچ گائیڈ لائن لینگویج  بݨݨ وچ مدد ملسے۔ 

skr.wkipedia.org

ارشاد امین سئیں دے نظریاتی کم دے ناں  تے لائبریری چینل اخبار، تعلیمی ادارے، لنگر خانے تے سبیلاں بݨاتے وی انہاں دے سرائیکی قومی نظریہ کوں اجاگر کیتا ون٘ڄ سڳدے۔ 

میݙے دوستو!

جنیدے دا جہاں ہے، مویاں دا غُستان ہے۔

جیندے اݨ سون٘ہاں تے موئے دیاں چنگائیاں۔ ہݨ اساں ایں ریت کوں بدلوں ، جیندے نظریاتی لوکیں کوں ڈھڈھوں صاف تھی تے اپریشیٹ کروں۔  ساڑ سڑپا تے قد دے جھیڑے چھوڑوں،  ہک ٻئے کوں سوبھ ݙیوں، منافقت چھوڑ تے ہک ٻئے دی دل نال عزت کروں نہ تاں پتہ وی کائناں لڳسے تے بُت وچوں پھوکا نکھتا ویسے ۔ اڄ  این٘ویں سمجھو ارشاد امین دے بعد ساݙی واری ہے۔   ارشاد امین جیہے وݙے بندے دی موت تے وی اساں اڄ کٹھے نہ تھئے تاں کݙاہیں کٹھے کائناں تھی سڳسوں،

کل کل کرݨ آلے سارے ٹر ڳئے ہن۔ ہݨ تہاݙی مرضی ہے کم کل تے چھوڑو یا اڄ کنوں شروع کر گھنو

والسلام 

فکر فرید دا ادنی جیہا طالب علم 

ملک مشتاق احمد مرکزی رہنما سرائیکی وکی پیڈیا 

فون: 03316033234، 03448599729

11 نومبر 2023ء 

وݙے بندے مر نی ویندے ݙو ٻک مٹیاں پاوݨ نال

ٻلھے شاہ اساں مرݨاں ناہیں گور پیا کوئی ہور

چوتھی تحریر

سرائیکی وکی پیڈیا دے مرکزی رہنما ملک مشتاق احمد دا سنیہا

پروفیسر ڈاکٹر جاوید حسان چانڈیو، ڈاکٹر ممتاز بلوچ، پروفیسر اطہر لاشاری تے پروفیسرسبطین تاج گوپانگ دے نان٘ویں!

السلام علیکم، ماشاء اللہ تساں ساریاں دی  سرائیکی ادب دے اسمان اتے خدمات چوݙویں دے چندر آلی چمکدیاں کھڑیاں ہن۔ سرائیکی ادب تے تساݙے بزرگیں دا کم تاقیامت نشابر تے رول ماڈل ہے۔ اسلامیہ یونیورسٹی دے وچ سرائیکی دا فروغ تہاݙے تعاون تے سپورٹ دے بغیر ناممکن ہے۔ سرائیکی زبان کوں گلوبل لینگویج بݨاوݨ سانگے تساݙی عملی سپورٹ دی ضرورت ہے۔ اگر تھی سڳے تاں کل اسلامیہ یونی ورسٹی دے جہانگیر مخلص آلے پروگرام وچ سرائیکی وکی پیڈیا بارے ہک تعارفی اعلان کرواؤ چا تاکہ اتھاں موجود شرکاء سٹوڈنٹس  اساتذہ کوں ایں بارے سٹیج توں ݙسایا ون٘ڄے کہ جیندی ماء ٻولی سرائیکی ہے او سارے سرائیکی وکی پیڈیا تے آپݨاں اکاؤنٹ بݨا تے آپݨیاں تعلمی اسائنمنٹس آپݨی پسندیدہ شخصیت آپݨے اساتذہ بارے روزانہ آرٹیکل لکھن۔ تاکہ سرائیکی ماء ٻولی کوں فروغ مل سڳے۔ 

آخر وچ ہک ٻئی ڳالھ  جو تساں مہان لوکیں کوں ہتھ ٻدھ تے ارداس ہے جو یونی ورسٹی نوٹی فیکیشن فار سرائیکی وکی پیڈیا جاری کرواوݨ وچ آپݨاں مخٰلصانہ کردار ادا چا کرو تاکہ سرائیکی زبان کوں گلوبل لینگویج دا درجہ مل سڳے۔ آپݨی ماء ٻولی سرائیکی دی خدمت وی ہک عبادت ہے۔ ایہ  تساں کنوں بہتر کوݨ ڄاݨدے۔

پنجویں تحریر 

لکھت: ملک مشتاق احمد مرکزی رہنما سرائیکی وکی پیڈیا

۔

ستواں نذیرفیض مگی میلہ پارٹ ون 

میکوں جیہڑے ویلھے پتہ لگے کہ میڈاروح داسنگتی یاریں دایار جگ مشہور وکیل سرائیکی شاگرد سانجھ داموھری سرائیکی قوم پرستی دی یونیورسٹی تے شاندارانسان سئیں اخترخاں گوپانگ کوں دھک لگے تے میڈاھاں ماندہ تھی گئے  ول میں اونہاں دےگھرگئیاں  میکوں ڈیکھ تے سردار اخترخاں گوپانگ ڈاڈھا خش تھیا میں پچھیا سئیں اے کیویں تھئے  اخترخاں آکھیا کہ پتہ نئیں کیاتھئے تے کیویں تھئے بس ایہوپتہ لگے کہ مرچے آلی ھڈی کریک تھی گئی اے سجامونڈھے تےاوندےنال سینے تے وی دھک لگے  بس یارملک ھنڑ حیاتی دے ڈینہہ پورے کریندےودوں 

میں آکھیے خیرتاں ہے سوھنڑا کہیوں جہیاں گالھیں کریندے پئو  تساں تاں ہمیشہ اساکوں حوصلہ ڈتے امیدڈتی اے ہراوکھے ویلھے وچ  جیونڑ دا راہ ڈکھلائے  ھمت ڈتی اے

میکوں لگدے تساں کلیھیپے دا شکار تھیندے ویندو  تساں تاں محفلیں دے شوقین ہاوے تساں کڈنڑ کنوں کلیھیپاپسند تھی گئیو میکوں لگدے اے اندر دی مونجھ اے جیہڑی سجنڑیں دی محفل موسیقی سرائیکی مشاعرے تےبٹ کڑاک نال ٹھیک تھیسی  اخترخاں آکھیا ملک مشتاق ادا تئیں صحیح بجھئے ھنڑکوئی ترتل وی کر  میں آکھئیے اگوں ترائے سرائیکی پروگرام امدےپئین 

عرسءفرید تے 22ویں سرائیکی نیشنل کانفرنس  ستواں استاد نذیرفیض مگی میلہ تےعاشق خان بزدار دا خواجہ فرید سرائیکی ثقافتی میلہ

اونہاں آکھیا ملک تیاری کر کٹھے جلدےپئوں بس دعاکر طبعیت ٹھیک تھی ونجے  میں سمجھی ودا ہم کہ استاد نذیرفیض مگی میلہ عرس فرید دے بعد25 اکتوبر کوں  اے جمعہ 20 تریخ کوں فیس بک توں پتہ لگے جو کل شام 8وجے پروگرام اے  میڈے کیتے مسئلہ بنڑگئے کیوں جو کل21اکتوبر کنوں عرس فرید شروع تھینداپئے تےخواجہ غلام فریدکوریجہ سربراہ SQIتےجانشیں دربارفرید نیں سپیشلی انوائٹ کیتا ھئی جو عرس فرید دی تقریبات دی منیجمنٹ ءچ ہتھ بھرائی کرواؤ خاص طورتے 22ویں سرائیکی نیشنل کانفرنس دے حوالے نال اپنڑاکردار ادا کرو  جیندی میں ہامی وی بھری کھڑاھم  اجاں میں سوچینداں وداں ہم جو کیویں کراں  کہ یارمن SQI دے سربراہ تے جانشیں دربار فریدخواجہ غلام فریدکوریجہ دےترجمان  جام فیض اللہ سئیں  نیں فون تےڈسایا کہ تہاکوں خواجہ صہب یادکریندے پن میں اپنڑی پریشانی ڈسائی جینکوں سنڑتے جام صہب آکھیا ملک صہب اداساڈے تاں پرسڑدن توں  آپ سئیں نال رابطہ چاکر  ول میں سئیں کوں فون تےساراحال ڈتا تےایں گال تےجو تساڈے استادنذیر فیض مگی دے میلے ءچ شرکت نال میڈی وی نمائیندگی تھی ویسی    وڈی مشکل نال سئیں نیں اجازت ڈتی  لیکن نال اے شرط وی رکھی کہ آڈت رات سرائیکی کانفرنس ءچ لازمی شریک تھیسو

۔

استاد نذیرفیض مگی میلہ پارٹ ٹو 

پروگرام  آلے جیہاڑے میں اخترخاں گوپانگ نال رابطہ کیتا تاں اوندے گھروں پتہ لگا جو ابو دی طبعیت ٹھیک تاں ہے لیکن اتنی چنگی کائینی جو بائیک تےسفرکرسگن  ول میں کلہا روانہ تھی پییم تے تقرییا ساڈھے8وجے رات دا میں محب میرج ہال فاضل پور پج گئیاں  سٹیج تے ونج تے طاھرحسین مگسی  یوسف ثانی سوھنڑاشاہزدہ جام شوکت تے لاجواب سرائیکی شاعر باکمال نثرنگار سرائیکی ادب دا شاھکار جاوید آصف نال ملاقات تھئی انہاں دا بھاکل پاونڑ تے شاندار استقبال میکوں کئی مد تائیں یاد راھسی  انہیں دی کمال محبت جو آکھیے نیں ملک مشتاق اتھائیں ساڈے کٹھے سٹیج تےبہو  جام شوکت دی صحبت بندے کوں نواں نکور تےنوجوان بنڑا ڈیندی اے تے جاوید آصف دا اخلاص تے سادگی بندے کوں مل گھن گھندی اے  تے طاھرمگسی میڈا ولا ولا ایویں شکریہ ادا کریندا بیٹھا ہا جیویں میں روہ توں ٹردا آیاں ہونواں  برحال اے اوندی محبت اے  

اے کوئی عام پروگرام نہ ہا ایویں لگدا ہا نویل یعنی ٹین ایجر چھوریں دا شو ہا  ایویں سمجھو اے یوتھ شو ہا نوے فیصد یوتھ آئی کھڑی ھئی  اے وی ڈساواں چا اوں ڈیہاڑے شام دا موسم جھڑمینہہ الا ہا آندھاری وی ھئی کنڑمنڑ وی لگی کھڑی ھئی میں راجن پورکھڑتے طاھرمگسی کنوں فون تے پروگرام  بارےپچھیا  تساں آونڑ دی کرو ول شروع کروں بارش آگئی تاں انتظام ہےپیاء  خیر سٹیج دے نال سائیڈیں کنوں  مہمانیں سانگھے کرسیاں لگیاں پیاں ھن  تے سامھنڑے حاضرین کیتے تلے ترپال وچھیا پیاءھئی  12کنوں بیاسی سال تک سوھنڑے سوھنڑے لوک  آے ودے ہن جیندے سرائیکی شعراء گلوکار ادیب دانشور فنکار انٹرٹینر جھومری  تے سیاسی سماجی لوک شامل ھن  ایں پروگرام ءچ شامل ہر بندہ ایویں خش ہا جیویں اوندی شادی ہووے  آخر انتظار دیاں گھڑیاں توڑ کوں پجیاں  طاھرمگسی نیں ڈائس تے آکے نوبت دا اعلان کیتا  جیویں ای میرزادے نیں دول وجاونڑشروع کیتے سوھنڑی سوچ دے سوھنڑے لوک نکے وڈے بڈھڑے نینگر تے نویل سارے جھمرکھیڈنڑ سانگے میرزادے دے چدھاروں کٹھے تھی تےجھمرکھیڈنڑ پئے گئے  تےاساں سارے مست بلکہ ھیپناٹائز تھی گئوسے مونجھیں دی مونجھ مردی گئی  اکھیں رج دیدکیتی سوچ معراج تےگئی ہرچہرہ غلاب دےپھل وانگوں تروتازہ تھی تے استاد نذیرفیض مگی سئیں کوں خراج تحسین پیش کرنڑ تے فکرنذیرفیض مگی دے پرچار سانگھے آیا کھڑا ہا 

لگدا ایویں ہا جیویں اے جھمرنئیں بلکہ جادو اے جیہرا سارے پنڈال تے اثرکرگئے واہ واہ چس آگئ اے 

باقی ول

استاد نذیرفیض مگی میلہ پارٹ ٹو 

پروگرام  آلے جیہاڑے میں اخترخاں گوپانگ نال رابطہ کیتا تاں اوندے گھروں پتہ لگا جو ابو دی طبعیت ٹھیک تاں ہے لیکن اتنی چنگی کائینی جو بائیک تےسفرکرسگن  ول میں کلہا روانہ تھی پییم تے تقرییا ساڈھے8وجے رات دا میں محب میرج ہال فاضل پور پج گئیاں  سٹیج تے ونج تے طاھرحسین مگسی  یوسف ثانی سوھنڑاشاہزدہ جام شوکت تے لاجواب سرائیکی شاعر باکمال نثرنگار سرائیکی ادب دا شاھکار جاوید آصف نال ملاقات تھئی انہاں دا بھاکل پاونڑ تے شاندار استقبال میکوں کئی مد تائیں یاد راھسی  انہیں دی کمال محبت جو آکھیے نیں ملک مشتاق اتھائیں ساڈے کٹھے سٹیج تےبہو  جام شوکت دی صحبت بندے کوں نواں نکور تےنوجوان بنڑا ڈیندی اے تے جاوید آصف دا اخلاص تے سادگی بندے کوں مل گھن گھندی اے  تے طاھرمگسی میڈا ولا ولا ایویں شکریہ ادا کریندا بیٹھا ہا جیویں میں روہ توں ٹردا آیاں ہونواں  برحال اے اوندی محبت اے  

اے کوئی عام پروگرام نہ ہا ایویں لگدا ہا نویل یعنی ٹین ایجر چھوریں دا شو ہا  ایویں سمجھو اے یوتھ شو ہا نوے فیصد یوتھ آئی کھڑی ھئی  اے وی ڈساواں چا اوں ڈیہاڑے شام دا موسم جھڑمینہہ الا ہا آندھاری وی ھئی کنڑمنڑ وی لگی کھڑی ھئی میں راجن پورکھڑتے طاھرمگسی کنوں فون تے پروگرام  بارےپچھیا  تساں آونڑ دی کرو ول شروع کروں بارش آگئی تاں انتظام ہےپیاء  خیر سٹیج دے نال سائیڈیں کنوں  مہمانیں سانگھے کرسیاں لگیاں پیاں ھن  تے سامھنڑے حاضرین کیتے تلے ترپال وچھیا پیاءھئی  12کنوں بیاسی سال تک سوھنڑے سوھنڑے لوک  آے ودے ہن جیندے سرائیکی شعراء گلوکار ادیب دانشور فنکار انٹرٹینر جھومری  تے سیاسی سماجی لوک شامل ھن  ایں پروگرام ءچ شامل ہر بندہ ایویں خش ہا جیویں اوندی شادی ہووے  آخر انتظار دیاں گھڑیاں توڑ کوں پجیاں  طاھرمگسی نیں ڈائس تے آکے نوبت دا اعلان کیتا  جیویں ای میرزادے نیں دول وجاونڑشروع کیتے سوھنڑی سوچ دے سوھنڑے لوک نکے وڈے بڈھڑے نینگر تے نویل سارے جھمرکھیڈنڑ سانگے میرزادے دے چدھاروں کٹھے تھی تےجھمرکھیڈنڑ پئے گئے  تےاساں سارے مست بلکہ ھیپناٹائز تھی گئوسے مونجھیں دی مونجھ مردی گئی  اکھیں رج دیدکیتی سوچ معراج تےگئی ہرچہرہ غلاب دےپھل وانگوں تروتازہ تھی تے استاد نذیرفیض مگی سئیں کوں خراج تحسین پیش کرنڑ تے فکرنذیرفیض مگی دے پرچار سانگھے آیا کھڑا ہا 

لگدا ایویں ہا جیویں اے جھمرنئیں بلکہ جادو اے جیہرا سارے پنڈال تے اثرکرگئے واہ واہ چس آگئ اے 

باقی ول

ستواں استاد نذیرفیض مگی میلہ  پارٹ تھری

نویل جھومریں جھمردی چس چوا ڈتی 

خیرسئیں نوبت دےبعد پروگرام داباقاعدہ منڈھ تلاوت قران تےدیوان فرید نال بدھیج گیا

مرتضی لشاری اپنڑے سوھنڑے اندازنال نقابت دے فرائض سرانجام ڈتے

طاہرفیض مگسی ہا تاں میزبان  آخرتےمہماناں داشکریہ تے تقریر کرنڑ دی بجائے پہلے پہلے استاد نذیرفیض مگی کوں بہوں شاندار طریقے نال خراج تحسین پیش کیتا ایویں لگدا ہا اوندیں گالھیں ءچوں غلاب دےپھل کردے پن آونڑ آلی ساری سنگت دا شکریہ اداکیتس

ایندے بعد طاھر مگسی سئیں سرائیکی وکیپیڈیا دے مرکزی رھنما ملک مشتاق سئیں کوں دعوت خطاب ڈتی

ملک مشتاق نیں استاد نذیرفیض مگی سرکار کوں خراج تحسین پیش کریندیں ہوئیں آکھیا کہ ایں پروگرام ءچ شرکت میڈی حسرت ھئی کیوں جو نذیرفیض مگی کوئی چھوٹاموٹایا عام بندہ نہ ہا بلکہ سرائیکی دھرتی دامہماتمابدھ ہا اوہ بہوں وڈی سوچ دا وڈابندہ ہا او ہریتیم سرائیکی بال داپئو ہا ہرغریب سرائیکی دھی بھینڑ دا بوچھنڑ ہا ہربےگھرتےانڑپھر دا اوچھنڑ ہا  بےسہاریں داسہارہ  ہرڈکھے بھکےسرائیکی کیتے جنکشن ہا ھینڑیں تےلاوارث سرائیکیں وارث ہا  اینجھے لوک صدیں بعد جمدن 

نذیرفیض مگی دے وارث اوندے خونی رشتےدار نئیں بلکہ اوندے نظریے سوچ تے فکر تےعمل پیرالوک ای اوندے وارث ان 

سرائیکی وکیپیڈیا اج نذیرفیض مگی دے نظریاتی وارثیں کوں دعوت ڈیندے جواپنڑے عظیم قائد دی سوچ شاعری فکرتےنظریے کوں سرائیکی وکیپیڈیا تے آپ وی لکھو تے اپنڑی سنگت کوں وی آکھو  سرائیکی شاعرادیب دانشور استاد تےسٹوڈنٹس ہی سرائیکی وکیپیڈیا دےاصل وارث ہن 

دوستو اگر زبان بلکہ ماءبولی دی قدر تےاھمیت سکھنڑی اے تاں بنگالیں تے سندھیں الیں جذبے دی لوڑھ اے 

دنیا ءچ کل 6000ہزار زباناں موجود ان لیکن 2000ہزارزباناں کوں لکھت پڑھت تے محفوظ نہ کرنڑ دی وجہ توں مستقبل ءچ معدوم تھیونڑ دا خطرہ اے 

ایں سال خطبہ حج داترجمہ 20زبانیں ءچ تھئے لیکن ارمان دی گال تاں اے ہے جو امام کعبہ وی سرائیکی ہووے سعودی عرب تے یواےای دی موجودہ ترقی ءچ سرائیکی قوم دی رت شامل اے تےہرسال حج تےعمریں تے آونڑالے لکھاں لوک سرائیکی ہوونڑ دےباوجود خطبہ حج عمرہ دی گائیڈلائن لینگوئج سرائیکی نہ ہووے ارمان تاں لگدے  میں ایں سلسلے ءچ امام کعبہ کوں فون وی کیتم  اوں آکھیے تساں سعودی حکومت کوں باقاعدہ درخواست ڈیئو ول میں وی کوشت کرینداں  میں سعودی سفارتخانے ءچ اپنڑے ناں نال درخواست جمع کرواڈتی ھم  ایویں ای سارے جگ ءچ سرائیکی نوحہ مرثیہ تےغم حسین مشہور اے تے ہرمہینے زواری تے ونجنڑ الیں دی بہوں وڈی تعداد دا تعلق سرائیکی وسیب نال ہوونڑ دے باوجوداجنڑ تائیں ایران عراق شام ءچ سرائیکی زبان  کوں گائیڈلائن لینگوئج دا درجہ حاصل کائینی  میں ترئیں ملخیں دے سفارتخانے ءچ درخواستاں جمع کرواڈتین  جیندا ہتھ پمدے او ساڈابانہہ بیل بنڑے یا ساکوں لیڈ کرے 

وڈے وڈے سرائیکی دے پردھان آئے بیٹھن  اسلامیہ یونیورسٹی توں پروفیس سبطین تاج گوپانگ صہب وی اتھاں موجود ان سرائیکی وکیپیڈیا دا پراجیکٹ یونیورسٹیاں تےکالجز اپنڑے سٹوڈنٹس تےپروفیسرز دے تھروکامیاب کروا سکدین

اج توں کجھ سال پہلے میں تے اخترخاں گوپانگ دی  کارتے جھوک اترے سرائیکی کانفرنس تے ویندیں ہوئیں  فاضل پور  استاد نذیر فیض مگی کنیں لحظہ پہر بہہ گیوسے  اوں ویلھے اتھاں پروفیسر مرید عارف وی آگیا   سرائیکی تحریک دے حوالے نال لکھیا گیا آرٹیکل میں جئیں ویلھے مریدعارف کوں ڈتا تاں استاد نذیر فیض مگی  آکھیا ابا ہک میکوں وے ڈے میں وی ان پڑھ ہاں  جیہڑے ویلھے استاد تحریر پڑھی تاں ناصرف میکوں شابش ڈتس نال اے وی آکھس کہ ھنڑ اساں مطمئن آوؤں جو ساڈے بعد وی سرائیکی دا کم جاری وساری راھسی 

استاد نذیرفیض مگی ھک نظریے دا ناں اے  جے تساں نذیرفیض مگی نال پیار کریندو  تاں ول اوندے جمنڑ توں گھن کہ اوندے وصال تائیں حالات زندگی تے اوندی شاعری کوں سرائیکی وکیپیڈیا تے آپ لکھو یالکھواو  سرائیکی شعراء کیتے بمپرآفر  کہ او اپنڑاں کلام سرائیکی وکیپیڈیا تےمخت لکھواون

سرائیکی وکیپیڈیا دا لنک skr. Wikipedia.org

کیوں غیرداحامی بنڑ گیا ھائیں کیوں ظالم تیکوں بھانڑے ان 

اتھ ہرمظلوم دےسینے تےپئے دھکدے درد پرانڑے ہن 

اتھ سریں ظم دی بارش ہے تیڈے شاہر لہورٹکانڑے ہن 

ہک وارتاں ول  آ سنڑ تاں سہی کیا آھدے لوک نمانڑے ہن 

جیندی بھوئیں تے قوضہ غیر دا ہےاولوک ارداسی بھکے ہن 

والسلام 

ول سٹیج سیکرٹری نیں ینگ شاعر ملک صہیب کوں سڈیا  جئیں نذیر فیض مگی دے مذاحمتی رنگ ءچ شاعری کیتی تے ہک نویں اصطلاح لوظی اداکارو اپنڑی شاعری دے تھرو متعارف کروائی  حاضرین نیں ملک صہیب دی شاعری کوں دل کھول تےداد ڈتی

باقی ول

ڈوجھی لڑی سرائیکی میلہ مھرےوالا 

روح دا رشتہ ایویں ہوندے اتھاں اکثریت کوں نہ ہک بئے دے ناں داپتہ ہوندے نہ ذات تےعلاقے دا نہ خونی رشتہ ہوندے ول وی کشش تے محبت خونی رشتے کنوں وی زیادہ ہوندے  قسوربھٹہ کنسلٹنٹ دا ویلکم پروٹوکول اپنائیت تےمحبت قابل دید ھئی غلام فرید کنیرے دی ریہرسل چس چوا ڈتی اے عاشق خاں دے دیرے تے مہمانیں کیتے وسیع لنگر دا انتظام ہا رات الے میل ءچ سارے لوک سوھنڑے ہن دا خالق جام خورشیدانسب جام یاسین یاسر حافظ غلاب فیاض  مالک اشتر حنیف سونترہ ایم بی براٹھہ سمیت ہک توں ودھ  سرائیکی کارکن ورکر شاعر دانشور ادیب گلوکار تے پرفارمر ایں میلے ءچ شریک ہا لیکن جیہڑیاں محبتاں پروٹوکول تے تعاون میڈے یار اسلامیہ یونیورسٹی بہاولپور دے شائینگ سٹوڈنٹ واجد اجو تےمحمد کاشف خاں نیں ڈتین او یادگارءن  ملک رمضان ارائیں دی گائیڈلائن اندھارے ءچ سوجھلے دے مترادف اے 

سرائیکی میلے دا افتتاح ایں دفعہ جگ مشہور ہردلعزیز  ساریں دے دل دی دھڑکن مونجھیں دے سپشلسٹ ڈاکدار مینٹل تھراپسٹ شفقت شکلی دی بٹ کڑاک نال تھئے  ایں بندے نیں استادنذیر فیض مگی الے پروگرام تے آؤٹ کلاس بلکہ کھڑکی توڑ پرفارمنس دا مظاھرہ کیتا ہائی  تے ھنڑ وی جوان دے بچے کھلواکھلوا ککھیں بلکہ پورے ڈڈھ ءچ درد پواڈتے کھل کھل لوکیں دے اکھیں ءچ ہنجوں ہن

نوبت دے بعد خواجہ غلام فریدکوریجہ سئیں نیں تقریر کیتی تے مینارٹیز دے حقوق تےظلم زیادتی تے سرائیکی ووٹ دی پاور بارے ڈسایا

میکوں عاشق خاں بذدار خودآکھیاھئی کہ تیکوں تقریر دا موقع ضرور ڈتا ویسی جیویں پچھلے سال ڈتا ہا لیکن تساں مختصر گال کراوے  ول واجداجو تےملک رمضان ارائیں نیں میڈی تقریر سانگھے عاشق خان بذدار منوربزدار قسور بزدار کوں آکھیا اوں آکھیے ٹھیک اے میں اکھیا بذدارصہب میکوں پروگرام دے شروع ءچ تقریر دا موقع ڈیواوے تاکہ میں اپنڑا  سرائیکی آرٹیکل تے ارشاد امین کوں خراج تحسین الی تحریر سرائیکی کارکنان ورکرز کوں ڈیویں تے نال اے سرائیکی وکیپیڈیا دا پیغام ڈے سگاں قسور خاں بذدار  ایں دفعہ کلھا سٹیج سیکرٹری ہا  گڑدھال ءچ مشاعرے دی ترتیب بدل گئی بلکہ پورے پروگرام دی ترتیب بدلی گئی اے ملک اللہ نواز وئینس نیں بہوں طویل تقریر کیتی روف لنڈ جاگیرداریں سرداریں وڈیریں مولویں تےسرمایہ داریں دی اپنڑی تقریر ءچ وڈی گت بنڑائی تےغریبیں دے دل دی ترجمانی کیتی اے  

میں واجد اجو تے ملک رمضان ارائیں نیں ڈوااڈھائی گھنٹے انتظارکیتے لیکن مہمان سرائیکی شعرا ادیب دانشوربہوں زیادہ ھن جتھوں میکوں اندازہ تھی گئے جوایں دفعہ سٹیج توں تقریر مشکل اے ول میں سرائیکی شعرا ادیب دانشور ورکرز تے سرائیکی لورز کوں فردأ فردأ مل تے سرائیکی وکیپیڈیا دا پیغام ڈتم تے نال سرائیکی کازالا آرٹیکل تے ارشاد آمین کوں خراج تحسین آلی تحریر وی

کتابیں الے سٹال تےگئیاں تاں اوتھاں  وسیب نیشنل ٹی وی آلیں میں کنوں انٹرویو گھدا

باقی ول

38ویں خواجہ فرید  سرائیکی میلہ18تے19نومبر2023 مھرےوالا فاضل پور 

جوں جوں ڈیہاڑے نیڑے آمدے پئے ہن الخ ملخ دی سنگت نال رابطیں ءچ وی تیزی آمدی پئی ھئی  مہرے آلےدے میل ءچ سگت دیاں مونجھاں چھنڑچھنڑ لینڈ کریسن تےول درشن ای درشن زیارتاں ای زیارتاں  کیوں جو عاشق خاں دا سرائیکی میلہ وسیب دا او ہائیڈ پارک اے جتھاں پڑھیے ہوئے کڑھیے ہوئےلوک جٹ کسان حسبی نسبی تےکسبی طالبعلم استاد کلرک وکیل سرائیکی کارکن ورکر دانشورشاعرادیب گلوکار قوم پرست سمیت تمام مکاتب فکر دے لوک  8 ڈاہ سال دے بال کنوں گھن کہ 80نوے سال دا بڈھڑے اپنڑے دل دی ھبڑاس کڈھیندے اپنڑے ڈکھ سنڑویندے سرائیکی قوم دا نوحہ پڑھ تے سرائیکی قوم کوں شعوری طورتے جگویندے اے کوئی شاعری نال کوئی جھمرنال کوئی تقریرنال کوئی ناٹک نال کوئی موسیقی نال کوئی گال مہاڑ نال کوئی بٹ کڑاک نال کوئی بول بازی نال کوئی اکھ دے اشارے نال  اتھاں ہرکوئی کجھ سکھنڑ تےسکھاونڑ آمدے مھرے الا سرائیکی شعور آگاھی دا محور ومرکز بنڑگئے

میں تے اللہ ڈتہ بدنام جیویں ای فاضل پورپجیوں طاھرمگسی سئیں دا فون  آگئے ملک صہب ساکوں چانہہ دا ٹائم لازمی ڈیواوے  استاد نذیرفیض مگی دی بنچ دی زیارت دے بغیر اگوں تے سفر اوکھا نظرداپئیا ہا تے بدنام کوں حقے دی باڑ وی چئی ودی ھئی  بدنام سئیں استادنذیرفیض مگی آلی بنچ تے اوندی جاہ تے بہہ تے حقہ گڑکائے تےمیں طاہرمگسی تےاونداپترڈاکٹرحمزہ طاھر مگسی انصرنذیر مگی تےاصغرلغاری نال سرائیکی کاز تےاستادنذیرفیض مگی دی نویں کتاب دے حوالے نال سیرحاصل گالھ مہاڑ تےایندے نال ای میں ہک واری ولا ستویں نذیرفیض مگی میلے دی کامیابی تےانتظامیہ کوں مبارخاں ڈتیاں تے اونجھے ویلھے اللہ ڈتے بدنام طاھر مگسی تےانصرنذیر مگی نال گلہ کیتا جو استاد نذیر فیض مگی میڈا یار ہا میڈاہم عمرہا نظریہ وی ہکو ہا لیکن ارمان دی گال اے جو تساں میکوں ہک دفعہ وی نئیں سڈیا اپنڑے پروگرام تے

ایں دفعہ دی معزرت اگوں تےایویں ناں تھیسے  ول  میں آکھیا تساں کنیں ھنڑبہترین موقع اے کہ تساں استاد نذیرفیض مگی دے کلام کوں سرائیکی وکیپیڈیا تے لکھواؤ تاکہ استاد دی مذاحمتی شاعری پوری دنیا پڑھ سکے ایندے بعدسردار ابرار خاں دریشک چیف سردار تےخوبصورت تے خش اخلاق دے نال نال بہوں وًا لج پال اے ابرارخاں دی شخصیت پراثر تےجادوئی اے جیہڑا وی ملدے ھیپناٹائز تھی ویندے ساڈے نال وی ایہوکجھ تھئے پروٹوکول عزت احترام خدمت چانہہ پانڑی نال پرباش کرڈتس ملخی علاقائی تےدیسی سیاست سرائیکی کاز تےجیہڑے ویلھے الیندے تاں ایویں لگدے  سامعین دے سرتے پکھی بیٹھن  الیندے سارے ءن لیکن ابرار خاں وانگوں شیریں کہیں کہیں کوں ہوندی اے خان صہب روٹی کیتے بہوں اصرار کیتے اساں معزرت کیتی کیوں جو مہرے الے ونجنڑ کیتے دیر تھیندی پئی ھئی  خان صہب مکلیندیں ہوئیں آکھیا تہاڈا اپنڑاگھراے واپسی تے جے رات دامیں کنیں ان رھو تاں  

اتھوں اجازت گھدہوسے کیوں جوجگ مشہور سرائیکی  پروفیسرتے سرائیکی حسینی ڈوھڑے ٹور تے پندھ دے مصنف سئیں مرید عارف  دا ولا ولا فون آمداپیاء ہا جو ساری سنگت من وسلوی ہوٹل تے تہاڈا بھالا بیٹھی کریندی اے جلدی آؤ  اتھاں ونج تے دل خش تھی گئے تے ہاں ٹھرگئے  سرائیکی شاعریں داجھرمٹ لگاپیاہا  بس ہک زاریاں الے یاسین صابر دا ناں یاد اے باقی بھل گن سنگت کنوں معزرت 

پہلے میں سرائیکی کتاب جیہڑی حضرت خدیجہ دے حالات زندگی تے ھئی جیندامصنف میڈا یار منوربٹ سندھی اے  پروفیسر مریدعارف کوں وڈے پروٹوکول نال ڈتی تے اونہیں کوں سرائیکی وکیپیڈیا تےکم کرنڑ الا سٹوڈنٹس الا وعدہ وی یاد ڈوایم تے آکھیم جو اپنڑے شاگردیں دے ذمے لاؤ میکوں اونیہں دے ناں تے نمبر ڈئیو میں اونہیں کوں سرائیکی وکیپیڈیا الا کم سکھیساں

سارے شاعراں نال مختصرتے جامع حال احوال تھیا تے اونہیں کوں وی سرائیکی وکیپیڈیا داپیغام ڈتا جو اپنڑاکلام سرائیکی وکیپیڈیا تےلازمی لکھواؤ تے باقی پیغام میں مہرے الے  سٹیج توں ڈیساں غورنال سنڑاہے  ھنڑاجازت 

ول روانہ تھی گئیوں تے مغرب دی نماز دے تھولی دیربعد مھرے الے عاشق خاں دے دیرے تے پج گئیوں 

باقی حال اگلی قسط ءچ

سئیں جی این کھوسو صہب

تیڈی جرأت جوش جذبے محنت تے لگن کوں  سلام اے

تئیں او رستہ چنڑیے جیہڑا سبھ کنوں اوکھا تےوڈا ہا لوک شارٹ کٹ گولیندن تےتئیں لانگ روٹ پکڑیے اپنڑےعوامی لیڈر سئیں رسول بخش پلیجو آلی کار

اپنڑے سرکوں لوٹی سمجھ تے ہرڈاھاڈھے وزبرتےراخص تے اگوں سندھیں دے حقوق سانگھے اڑگئیں لڑگئیں تےاپنڑے مرنڑ دی پرواہ وی نوی کیتی اپنڑی نیندر سکون ونجا تےلوکیں دے سکھ سانگھے ہر ویلھے کنڈیں تےٹردا ودیں اے راہ سکھ دانئیں بلکہ ڈکھ دا اے توں تاں چلوسرپھریا ھائیں تیڈے کارکن تے ورکریں دی کمال اے بلکہ تیڈی تربیت داکمال اے ہرویلھے غریبیں مسکینیں رے سینکیں بےآسرا تےبےزمین ہارییں تےبےشعور تریمتیں سمیت ہراو سندھی دا غمخوار بنڑدیں جیہڑا ظلم دا شکار ہووے تیڈے پورھیے کنوں ثابت تھیندے جوفکرپلیجو دے وارث ایویں ہوندن

میں کنیں لوظ مک گن لیکن تیڈا پورھیا نئیں مکیا

اساں کل وی تیڈے نال ہاسے اج وی تیڈے نال ہاؤں تےزندگی وفاکیتی تےاگوں تے وی تیڈے نال ہوسوں

عوامی پورھیت تحریک دے پورھیے کوں سرخ سلام 

وسدے رھو شالا ساڈا عشق سرائیکستان

سجنڑ دی دید نہ تھئ 

تے اساڈی عید نہ تھئی

جیاء عید داڈوجھا ناں مونجھیں تے مظلوم ومحکوم لوکیں کوں ایں اکرس دے موسم ءچ لحظے پہر سانگھے خشیاں ڈیونڑ اپنڑے اندر دی ھبڑاس کڈھنڑ او وی سرائیکی لوک ریتیں تے رسمیں نال شاعری تے من بھاونڑی موسیقی نال سرائیکی جھمر دےپھیرءچ چس ایں چاونڑی جیویں کونج سخی سرور دے طواف سانگھے ول ول پھیرے پاءتے اپنڑی مونجھ مریندی اے بٹ کڑاک ایں لاونڑی جوطالب حسین  حافظ تے چیتے دی بول بازی وی بھل ونجے تےسرائیکی دانشورادیبیں دیاں گالھیں سنڑتےمزاقی بندہ وی سنجیدگی اختیار چا کرے جتھاں ناٹک ءچ وی سبق ملے جتھاں جمدے بالیں کوں سرائیکی شعور داڈانڑملدے 

جیاء جیاء تساں صحیح سمجھے وے میں عاشق خاں بزدار دے سرائیکی میلے تے اوندی وستی جیندے اتے یونان وی فخرکریندے او مہرے الا اے

گال لمبانڑ تھی گئی اے باقی حال حویلہ ڈکھ سکھ عاشق خاں دے میلے تے ونڈیسوں ویلھے سر آونڑ دی کریسو ساری سنگت تہاڈی تانگھی ہوسی تساں وی اپنڑی سنگت حق ہمسایے کوں کانڈھا ڈے تے ماء دھرتی داحق اداکرو تے عاشق خاں منورخاں تے قسوربزدار دے بانہہ بیل بنڑو

پروغرام18تے 19نومبر چھنڑچھنڑتے آڈت رات 8وجے کنوں سویل تائیں 

ایں میلے تے سرائیکی وکیپیڈیا دے 2000ڈالرانعامی مقابلے  تے ہک سرپرائزبارے وی ڈسایاویسی 

ایں دفعہ میلہ نویں رنگ ءچ تھینداپئے تے سوھنڑے سوھنڑے لوک آمدے پن   جے چک گئو وے تاں مردے دم تائیں ارمانی تھیسو

وسدے رھوشالا

ساڈاعشق سرائیکستان

سرائیکی میلہ مہرے والا تریجھی لڑی

میلے دے پنڈال دے چدھاروں رنگ لگے پئے ھن چانہہ دے ہوٹل یخنی دا سٹال چاول چھولے مٹھائی تے شئے دیاں دکاناں ڈرائی فروٹس شاپس  ہرجاہ تے رش ہا ہر کوئی اپنڑے اپنڑے انداز نال میلے دی چس ودا چیندا ہا یار یاریں دے ہتھ ءچ ہتھ پا ٹردے ودے ہن 

میلے تے میں سٹیج تے پنڈال ءچ موجود تقریبن ڈھگ ساریں  عام بندے کنوں گھن سرائیکی شاعر ادیب دانشور کارکن طالبعلم استاد جٹ کسان وکیل صحافی قوم پرست نکڑا وڈا پڑھیے تےکڑھیے ہوئے بندے کوں سرائیکی وکیپیڈیا دا پیغام ڈتم  تے جیہڑی تقریر میں تیار کرتے آیا ہم تے جیہڑی میں سٹیج توں کرنڑی ھئی  او اے ہے 

السلام و علیکم 

38سال پہلے جڈاں سرائیکی دا ناں گھنڑ تے بغاوت دے پرچے جیلاں تےجبروتشدد جہے مظالم ہوونڑ دے باوجود سرائیکی میلے دی ابتدا تھئی ھئی  محنت کش غریب مظلوم تےھینڑے سرائیکی لوکیں دی آس تےامید دا ڈینہہ بلکہ عیددا ڈینہہ سرائیکی میلے دا ڈینہہ ہوندے 

مظلوم و محکوم سرائیکی قوم دے حقوق دا جیہڑا علبردار اے او عاشق خان بذدار اے موہانڑیں کٹانڑیں تے غریبیں دی جیہڑی تانگھ اے اوصوفی تاج گوپانگ اے ہرانڑ پھر تے رے سینگیں سرائیکی دی طاقت اے تےحوصلہ اے او استاد نذیر فیض مگی اے 

سرائیکی وکیپیڈیا ہک پلیٹ فارم اے جیندے اتے میں بلکہ ساڈی ٹیم سرائیکی زبان دے فروغ سانگھے کم کریندی پئی اے اینکوں سرائیکی ءچ بھوم گوجھی آہدن

سرائیکی وکیپیڈیا دا مشن اے کہ سرائیکی زبان کوں گلوبل&UNO دی لئینگوئج بنڑونجے خطبہءحج دے ترجمے ءچ سرائیکی زبان شامل تھی ونجے عمرہ یواے ای ایران عراق شام ءچ سرائیکی بطور گائیڈلائین لینگوئج بنڑونجے  ایندے کیتے میں اپنڑے ناں نال متعلقہ سفارت خانے ءچ درخواستاں وی جمع کروا چکیا  ایں کم ءچ جیہڑا میڈا بانہہ بیل بلکہ لیڈ کرے دعوت عام اے سندھ ءچ سرائیکی اختیاری فار میٹرک بلوچستان ءچ سرائیکی لازمی بکس  فارپرائمری کلاسز KPKءچ ایں سال ستویں دی کتاب چھپی اے اگلے سال اٹھویں دی کتاب آویسے 

سرائیکی وکیپیڈیا دا آکاؤنٹ فیس بک آلی کاربنڑدےہربندے دا سرائیکی وکیپیڈیا تےکم کرنڑ لازمی خاص طورتے سٹوڈنٹس سرائیکی شاعر ادیب ٹیچر کلرک وکیل دانشور گلوکار وغیرہ  جیہڑابندہ سرائیکی نئیں لکھ سکدا او ایں پیغام کوں اپنڑی سنگت تے فیملی کوں پجاوے 

واجداجو نازک نورپوری تے ملک رمضان ارائیں سرائیکی وکیپیڈیا دے Active ممبرءن  عاشق بذدار دی اساں قیدی تخت لہور دے تےجاویدآصف تےسرائیکی پرفیسر مریدعارف دیاں تحریراں سرائیکی وکیپیڈیا دی زینت ءن  کتاب اخبار  بھاء پانڑی نال ضائع جبکہ سرائیکی وکیپیڈیا واٹر اینڈ فائر پروف تے مواد فیامت تک Safe &sound  زیادہ آرٹیکلز تے2000ڈالرانعام

سرائیکی لکھنڑ دی بجائےچھڑاسرائیکی الاونڑ دا کوئی فیدہ کائینی جے سرائیکی زبان لکھت ءچ محفوظ نہ تھئی تاں ساڈاحال وی کیلاش قبیلے الابنڑسی  زبان دی قدر بنگالیں تے سندھیں کنوں پچھو 

استادنذیرفیض مگی تےصوفی تاج گوپانگ سمیت تمام شاعر ادیب تےلکھاری تےاوندے لورز  اپنڑے فلسفے کوں سرائیکی وکیپیڈیا تےآپ لکھن یا لکھواون تاکہ جگ جہان دے210ملخیں دے لوک وی فیضیاب تھی سگن 

skr.wikipedia.orgسرائیکی وکیپیڈیا دا لنک اے 

آخری گال ایں میلے دا مقصد کیاہے چھڑی جھمرایندامقصدنئیں  سرائیکی زبان ادب تہذیب و ثقافت کوں پروموٹ کرنڑ ایندامقصداے جیہڑا سرائیکی وکیپیڈیا دے ذریعے ای پورا تھی سگدے

سرائیکی ماءدھرتی دا جینکوں درد اے رتی بھانویں شارک

اونکوں سرائیکی وکیپیڈیا دی پارت ولا ولا پارت 

والسلام

باقی حال حویلہ اگلی قسط ءچ

جاوید حسان چانڈیو صاحب،  

السلام علیکم! سئیں میݙا

سرائیکی ادب تہذیب تے ثقافت دے فروغ سانگھے تساݙے  سارے خاندان دی عملی جدوجہد روز روشن دی طرح عیاں تے رول ماڈل ہے۔ خاص طور تے اسلامیہ یونی ورسٹی بہاول پور وچ فکر فرید تے پیر فرید دی ٻولی سانگھے تہاݙیاں خدمات شاندار ہن۔ سرائیکی زبان گلوبل لینگویج بݨاوݨ دیاں کوششاں وچ تہاݙا کردار  این٘ویں مرکزی ہے جین٘ویں تہاݙے بابا سئیں دا سرائیکی دھرتی قوم تے زبان دی سن٘ڄاݨ وچ۔ ساݙی ارداس تے سرائیکی زبان دی محبت وچ تساں اسلامیہ یونی ورسٹی دے سٹوڈنٹس کوں سرائیکی وکی پیڈیا آلے پاسے پہلے ہی کم کرویندے کھڑے ہیوے  لیکن ہݨ ایں کم دی رفتار ٻہوں سست تھی ڳئی ہے۔ تساں وݙے پیؤ دے وݙے پتر ہو۔ تہاݙے بابا سئیں ١٩٦٢ء وچ سرائیکی قوم  ہک ایہو جہیا یاد گار کم کیتا ہائی جہڑا قیامت تک زندہ جاوید تے یادگار راہسی۔

ہݨ قدرت نے تہاکوں موقع ݙتے جو تساں اسلامیہ یونی ورسٹی وچ سرائیکی وکی پیڈیا بارے نوٹی فیکیشن جاری کرواؤ جیندی رُو نال اسلامیہ یونی ورسٹی تے ملحقہ کالجیں دے سٹوڈنٹس آپݨیاں اسائنمنٹاں تے کلریکل سٹاف اسلامیہ یونی ورسٹی بارے سرائیکی وکی پیڈیا وچ لکھن۔ ایہ کم تہاکوں یونی ورسٹی توں کیا زندگی توں ریٹائرمنٹ تھیوݨ دے بعد وی جیندا رکھیسی۔ تہاݙے سرائیکی وکی پیڈیا دے نوٹی فیکیشن نال سرائیکی زبان خطبہ حج دے ترجمے وچ شامل تھی ویسی۔ گلوبل لینگویج بݨ ویسی۔ عراق ایران تے شام وچ گائیڈ لائن زبان بݨ ویسی۔ ایندا کریڈیٹ جاوید چانڈیو کوں ویسی۔

skr.wikipedia.org

ملک مشتاق احمد مرکزی رہنما سرائیکی وکی پیڈیا 

فون نمبر 03316033234، 03448599729

لکھت  ملک مشتاق احمد 

رھنما سرائیکی وکیپیڈیا

سئیں جی این کھوسو صہب

تیڈی سوچ فکر فلسفے نظریے دھرتی نال محبت جڑت محنت جدوجہد جذبے لگن تےپورھیے کوں سرخ سلام اے

سندھ دھرتی تےجتھاں وی کوئی ھینڑاں کہیں ڈاھاڈے دے ظلم دا شکار تھئے کہیں ہاری یاکسان داحق ماریاگئے

وادیءمہران دی کہیں دھی بھینڑ تے کہیں وڈیرے ظلم وسائے یا کہیں یتیم دا حق کھادے

پانڑی دا مسئلہ ہووے یالوکل گورنمنٹ نال ریلیٹڈبلدیات دے مسائل ہوون یاکرپشن تےبیڈگورننس دےایشوز 

مسئلہ انفرادی ہووے یا اجتماعی سندھ دھرتی تے اوندے واسی خش قسمت ہن جو اوتھاں عوامی پورھیت تحریک موجود اے جیندی قیادت فکرپلیجو داعملی پرچارک مردآھن ایڈوکیٹ جی این کھوسو سئیں تے ادی سینڑ ڈاکٹر ماروی پلیجو تے اونہیں دے جانثار بےشمار ورکرزہرویلھے عوامی حقوق کیتے عملی طور تےمیدان ءچ ہن ہرکہیں دے ڈکھ کوں اپنڑاں سمجھ تے اوندے نال سانجھ کریندن 

کمال دا ڈسپلن قربانی داجذبہ ہرکارکن کیتے برابری الا عزت احترام لگن شوق تے جنون عوامی پورھیت تحریک دا خاصہ

کارکنان ورکرز دی تربیت تےخش اخلاقی دا کریڈٹ ایڈوکیٹ جی این کھوسو سئیں تےڈاکٹر ماروی پلیجو کوں ویندے

کھوسو صہب توں آخری ھائیں ڈھولا تیڈے بعد قیامت اے

وسدے رھو شالا

ساڈاعشق سسرائیکستان

لکھت: ملک مشتاق احمد

سئیں سارے اڳواݨ سرائیکی ادیب ،دانشور مفکر صہبان توں ارداس ہے 

ــــــــــــــــــــــ

تساں مہان تساڈا کم وی مہان اے تساں اوں ویلھے سرائیکی دا جھنڈا چاتا ہا جڈاں سرائیکی دا ناں گھنڑ تاں ہک پاسے سرائیکی دا ناں گھننڑ الے نال دعاسلام کنوں وی لوک ڈردے ہن کیوں جو اوں ویلھے سرائیکی سرائیکی کرنڑ تےاونہاں نال تعلق تے لوکیں کوں عبرت دانشان بنڑا ڈتا وینداہا

اج سرائیکی قوم تہاڈے پورھیئے داکھٹیا کھمدی پئی اے

مرشد  سندھ ءچ میٹرک ءچ سرائیکی اختیاری دا مضمون منظوراے 3سالاں توں کتاباں نئیں پیاں چھپدیاں

ڈوجھا سرائیکی انٹرنیشنل تےگلوبل لئیگوئج بنڑاواونڑ ءچ تہاڈی عملی سپورٹ دی ضرورت اے

اگر تساں سمیت ہرسرائیکی شاعرادیب دانشورسٹوڈنٹ ٹیچر سمیت ہرسرائیکی میل فی میل سرائیکی وکیپیڈیا تےاکاؤنٹ بنڑاتے سرائیکی ءچ تحریراں لکھن تاں سرائیکی زبان کوں بہوں جلدی یواین اوتےگلوبل لئیگوئج دا سٹیٹس مل سکدے

ایں کم ءچ سکول کالج یونیورسٹی دےسٹوڈنٹس  تےاوندےاساتذہ ایں کم ءچ مرکزی کردار ادا کرسکدن

تے سارے سرائیکی کم تاں کریسن اگرتساں ایہو پیغام اپنڑے منہ نال ڈئیو چا

وسدے رھوشالا

ساڈا عشق سرائیکستان..

سرائیکی وکی پیڈیا دے مرکزی رہنما ملک مشتاق احمد دا سنیہا سرائیکی اڳواݨ نذیر لغاری دے نان٘ویں

سئیں لغاری صہب

تساں مہان تساڈا کم وی مہان اے تساں اوں ویلھے سرائیکی دا جھنڈا چاتا ہا جڈاں سرائیکی دا ناں گھنڑ تاں ہک پاسے سرائیکی دا ناں گھننڑ الے نال دعاسلام کنوں وی لوک ڈردے ہن کیوں جو اوں ویلھے سرائیکی سرائیکی کرنڑ تےاونہاں نال تعلق تے لوکیں کوں عبرت دانشان بنڑا ڈتا وینداہا

اج سرائیکی قوم تہاڈے پورھیئے داکھٹیا کھمدی پئی اے

مرشد  سندھ ءچ میٹرک ءچ سرائیکی اختیاری دا مضمون منظوراے 3سالاں توں کتاباں نئیں پیاں چھپدیاں

ڈوجھا سرائیکی انٹرنیشنل تےگلوبل لئیگوئج بنڑاواونڑ ءچ تہاڈی عملی سپورٹ دی ضرورت اے

اگر تساں سمیت ہرسرائیکی شاعرادیب دانشورسٹوڈنٹ ٹیچر سمیت ہرسرائیکی میل فی میل سرائیکی وکیپیڈیا تےاکاؤنٹ بنڑاتے سرائیکی ءچ تحریراں لکھن تاں سرائیکی زبان کوں بہوں جلدی یواین اوتےگلوبل لئیگوئج دا سٹیٹس مل سکدے

ایں کم ءچ سکول کالج یونیورسٹی دےسٹوڈنٹس  تےاوندےاساتذہ ایں کم ءچ مرکزی کردار ادا کرسکدن

تے سارے سرائیکی کم تاں کریسن اگرتساں ایہو پیغام اپنڑے منہ نال ڈئیو چا

وسدے رھوشالا

ساڈا عشق سرائیکستان